# Sikhs for Justice

Sikhs for Justice (SFJ) és una organització independentista sikh amb seu als Estats Units d'Amèrica que advoca per la creació de l'estat del Khalistan. Fundada el 2009 per l'advocat Gurpatwant Singh Pannun, l'organització va néixer com a resposta a la manca d'accions legals per a perseguir els responsables dels assassinats de persones sikh després de l'assassinat de la primera ministra Indira Gandhi per part dels seus guardaespatlles sikhs el 1984.
Sikhs for Justice va ser prohibida a l'Índia el 2019 com a associació il·legal i l'octubre de 2021 va organitzar un referèndum no autoritzat sobre la creació de Khalistan. El 18 de setembre de 2023, el primer ministre canadenc Justin Trudeau va anunciar que les agències d'intel·ligència canadenques estaven «investigant denúncies creïbles d'un potencial vincle» entre els agents del govern indi i l'assassinat de Hardeep Singh Nijjar.

## Història

El 2011, Sikhs for Justice va presentar una demanda en un tribunal dels Estats Units d'Amèrica (EUA) contra Kamal Nath i diversos líders del Congrés Nacional Indi pel seu suposat paper en la massacre antisikh de 1984 a Delhi. No obstant això, el tribunal va desestimar el cas. El setembre de 2013 SFJ va presentar una denúncia col·lectiva contra Sonia Gandhi acusant-la de protegir els membres del partit implicats en la massacre. Aquest cas també es va desestimar el juny de 2014 per falta de jurisdicció en la matèria.
El febrer de 2014, SFJ va presentar un cas de violació dels drets humans contra el 13è primer ministre de l'Índia, Manmohan Singh (també sikh), pel seu paper com a ministre de Finances a la dècada del 1990, acusant-lo de «finançar crims contra la humanitat perpetrats contra la comunitat sikh a l'Índia». L'organització ambé va presentar un informe sobre els disturbis antisikh de 1984 a la Comissió de Drets Humans de les Nacions Unides.

### Referèndum del Khalistan

Sikhs for Justice va iniciar una campanya el 2020 demanant un referèndum sobre si el Panjab s'hauria d'independitzar de l'Índia. La primera fase d'aquest referèndum no oficial i no vinculant va començar a Londres el 31 d'octubre de 2021. El novembre de 2018, Gurpatwant Singh Pannun va anunciar que SFJ establiria una oficina permanent a Lahore per a facilitar el registre dels votants i proporcionar informació als sikhs sobre el referèndum. També va explicar que s'havien mostrat pancartes relacionades amb el referèndum i imatges del militant Jarnail Singh Bhindranwale al voltant de Nankana Sahib. SFJ ha expressat ocasionalment el seu suport a un Khalistan més gran, amb la capital a la província de Panjab del Pakistan, i va convidar els no sikhs a registrar-se per votar.
Sukhpal Singh Khaira, diputat de l'Assemblea Legislativa del Panjab i líder de l'oposició en aquell moment, va declarar que «el referèndum sikh era el resultat de la política constant de parcialitat, discriminació i persecució cap als sikhs per part dels governs successius a l'Índia», tot i que va va aclarir que no donava suport al referèndum. El ministre en cap de Panjab, Amarinder Singh, el va increpar, i tant el Shiromani Akali Dal com el Partit del Poble Indi van criticar Khaira per la seva declaració. Per altra banda, una delegació sikh dels EUA es va reunir amb el primer ministre indi Narendra Modi durant la seva visita de setembre de 2019 per a expressar el seu suport a una Índia unida.
El 31 d'octubre de 2021, SFJ va celebrar la primera ronda del referèndum a Londres per als sikhs majors de 18 anys, i va anunciar plans per ampliar el vot a altres ciutats del Regne Unit. Amb tot, 2.000 persones hi van participar. A Suïssa, el referèndum va tenir lloc a Ginebra el 10 de desembre de 2021 i més de 6.000 sikhs hi van participar. El 2022, SFJ va celebrar un referèndum a Itàlia, amb la primera fase a Brescia al maig i la segona fase a Roma al juliol. Van participar-hi 57.000 sikhs.
El 10 de juny de 2022, SFJ va publicar una proposta de mapa del Khalistan en una conferència de premsa a Lahore. A més del Panjab indi, el mapa incloïa Haryana, Himachal Pradesh i parts de Rajasthan, Uttar Pradesh i Uttarakhand. Gurpatwant Singh Pannun va declarar que Simla seria la capital de la nació proposada i va sol·licitar ajuda al govern del Pakistan per a la seva creació.
El referèndum al Canadà va començar el 19 de setembre de 2022, amb la primera fase celebrada a Brampton. La segona fase va tenir lloc a Mississauga al novembre. Aproximadament 185.000 sikhs van participar en ambdues fases. A Austràlia el referèndum es va celebrar a Canberra el 29 de gener de 2023, i va provocar enfrontaments entre grups sikhs i proindis. El 10 de setembre de 2023 una altra ronda del referèndum va tenir lloc a Surrey, al Canadà. El 28 de gener de 2024, aproximadament 127.000 persones van participar en el referèndum celebrat al Civic Center Plaza de San Francisco. El 31 de març de 2024 va tenir lloc la segona fase del referèndum a Sacramento i hi van participar unes 61.000 persones.
El corredor de Kartarpur és una via religiosa que amb el suport dels governs indi i pakistanès permet als sikhs indis visitar els llocs sagrats del Pakistan sense necessitat de visat. Membres de Sikhs for Justice han utilitzat el passadís per promoure el referèndum, instant als pelegrins que el transiten a assistir a tallers i seminaris al costat pakistanès. Això, juntament amb les denúncies de presumptes camps terroristes establerts a la regió, ha fet augmentar les mesures de seguretat al voltant del corredor.
L'accés a la pàgina de Facebook del grup va ser bloquejada a l'Índia per Facebook el 2015. Sikhs for Justice va ser prohibida durant cinc anys pel govern de l'Índia el 10 de juliol de 2019 en virtut de la Llei de prevenció d'activitats il·legals per les seves presumptes activitats contraestatals. El novembre de 2019 es va informar d'una aplicació creada per SFJ perquè la gent es registrés per al referèndum però es va eliminar de Google Play. La prohibició es va ampliar durant cinc anys addicionals el juliol de 2024.

## Referències

* ↑ Kurien, Prema The Russell Sage Foundation Journal of the Social Sciences, pàg. 92 [Consulta: 4 desembre 2022].
* ↑ Fareed, Maida Institute of Regional Studies, pàg. 1 [Consulta: 4 desembre 2022].
* 1 2 «Sikhs worldwide to take part in referendum on Punjab independence» (en anglès). The National. Arxivat de l'original el January 18, 2022. [Consulta: 16 gener 2022].
* ↑ «Officials, politicians denounce 'hateful' video telling Indian Hindus to leave Canada». CBC.
* ↑ «Canadian ministers condemn SFJ video asking Hindus of Indian origin to leave nation» (en anglès). Hindustan Times, 22-09-2023. [Consulta: 23 setembre 2023].
* ↑ «Nijjar killing: Sikhs for Justice asks Hindus of Indian origin to leave Canada» (en anglès). Hindustan Times, 20-09-2023. [Consulta: 21 setembre 2023].
* ↑ «India warns students as Nijjar's lawyer asks Indo-Hindu to leave Canada». National Post.
* ↑ «Sikhs for Justice v. Nath, 893 F. Supp. 2d 598 | Casetext Search + Citator». casetext.com. Arxivat de l'original el June 27, 2020. [Consulta: 26 juny 2020].
* ↑ «US court summons Congress for Sikh 'genocide' in 1984». , 03-03-2011.
* ↑ «US court dismisses 1984 rights violation case against Congress». , 20-12-2014.
* ↑ Singh, Yoshita. «1984 riots case: US court dismisses lawsuit against Sonia Gandhi». Livemint, 11-06-2014. Arxivat de l'original el July 11, 2020. [Consulta: 8 juliol 2020].
* ↑ «Sikh rights group to subpoena Rahul Gandhi before US Court». , 30-01-2014.
* ↑ «US court permits Sikh group to summon Manmohan Singh». Indo-Asian News Service, 01-03-2014.
* ↑ «1984 riots: Sikhs protest outside United Nations headquarters demanding justice». , 08-11-2014.
* ↑ «Amid Protests In India, Separatists to Hold Punjab Referendum 2020 Rally in UK Today» (en anglès). News18, 12-08-2018. Arxivat de l'original el July 11, 2020. [Consulta: 27 juny 2020].
* ↑ (en anglès) , 23-11-2018.
* ↑ «Khalistani outfit SFJ wants Greater Khalistan with headquarters in Pakistan's Lahore» (en anglès). India Today. Arxivat de l'original el July 27, 2020. [Consulta: 10 juliol 2020].
* ↑ «Referendum 2020 reverberates in Punjab politics» (en anglès). SBS Your Language. Arxivat de l'original el June 27, 2020. [Consulta: 27 juny 2020].
* ↑ «Modi in Houston: PM Modi meets minorities in Houston to showcase India's diversity and complexity | World News - Times of India» (en anglès). , 22-09-2019.
* ↑ «'Turnout less than 2,000': Khalistan referendum in London a damp squib». The Hindustan Times, 02-11-2021. Arxivat de l'original el February 10, 2023. [Consulta: 10 febrer 2023].
* ↑ «SFJ holds 'referendum' on Punjab in London». The Times of India, 01-11-2021. Arxivat de l'original el February 10, 2023. [Consulta: 10 febrer 2023].
* ↑ «Sikhs cast votes in Geneva for Khalistan referendum». The Express Tribune, 11-12-2021. Arxivat de l'original el September 18, 2022. [Consulta: 10 febrer 2023].
* ↑ «Sikhs hold referendum in Italy for creation of Khalistan». The News International, 04-07-2022. Arxivat de l'original el February 10, 2023. [Consulta: 10 febrer 2023].
* ↑ Canton, Naomi. «Banned SFJ leader unveils 'Khalistan map', with Shimla as 'capital', before Pak press in Lahore». The Times of India, 09-06-2022. Arxivat de l'original el February 10, 2023. [Consulta: 10 febrer 2023].
* ↑ «Khalistan Referendum in Canada: All you need to know». Livemint, 24-09-2022. Arxivat de l'original el February 10, 2023. [Consulta: 10 febrer 2023].
* ↑ «SFJ Pannun announces next round of Khalistan referendum for separate Sikh nation in Australian's Canberra». The Tribune, 15-11-2022. Arxivat de l'original el February 10, 2023. [Consulta: 10 febrer 2023].
* ↑ Fiffe, Robert. «Trudeau urged to tell India to stop interfering in Canadian Sikhs' drive for independent Punjab». The Globe and Mail, 12-12-2022. Arxivat de l'original el February 10, 2023. [Consulta: 10 febrer 2023].
* ↑ Arora, Avneet. «Voting in 'Khalistan referendum' unfolds amid clashes in Melbourne». Special Broadcasting Service, 30-01-2023. Arxivat de l'original el February 10, 2023. [Consulta: 10 febrer 2023].
* ↑ Miljure, Ben. «Thousands in Surrey cast ballots on Sikh independence from India». CTV News Vancouver, 14-09-2023. [Consulta: 22 juny 2024].
* ↑ Mujaddid, Ghulam. «America and the Khalistan Referendum» (en anglès americà). Stratheia, 03-02-2024. [Consulta: 1r abril 2024].
* ↑ «Over 200,000 American Sikhs vote in Khalistan referendum in California» (en anglès). www.thenews.com.pk. [Consulta: 3 abril 2024].
* ↑ «Pak minister's disclosure on Kartarpur Corridor has exposed their nefarious designs: Amarinder Singh» (en anglès). The Times of India, 01-12-2019. Arxivat de l'original el December 1, 2019. [Consulta: 20 desembre 2019].
* ↑ Singh, Rajnish. «U.S.-Based Sikhs For Justice, Banned by India, Has Pakistani Links» (en anglès). India West, 17-07-2019. Arxivat de l'original el 17 de juliol 2019. [Consulta: 20 desembre 2019].
* ↑ «India won't let ISI-backed SFJ disturb its stability: Captain Amarinder Singh». Kashmir Times. Arxivat de l'original el December 8, 2019. [Consulta: 20 desembre 2019].
* ↑ Booding, Darius. «Security increased at Kartarpur Corridor after 'terror camps' were spotted near Gurudwara Darbar Sahib» (en anglès americà). Liist Studio, 05-11-2019. Arxivat de l'original el November 5, 2019. [Consulta: 5 novembre 2019].
* ↑ «Facebook allowed to block 'Sikhs for Justice' page in India: US court» (en Indian English). Hindustan Times, 24-11-2015. Arxivat de l'original el July 9, 2020. [Consulta: 25 novembre 2019].
* ↑ Kamaljit Kaur Sandhu. «Centre bans pro-Khalistan fringe group Sikhs for Justice, Punjab CM welcomes move». India Today, 10-07-2019. Arxivat de l'original el 11 July 2019. [Consulta: 20 juliol 2024].
* ↑ Pioneer, The. «Google removes '2020 Sikh Referendum' app from Play Store» (en anglès). The Pioneer. Arxivat de l'original el June 1, 2023. [Consulta: 25 novembre 2019].
* ↑ «Google takes down pro-Khalistan "2020 Sikh Referendum" app from its play store» (en anglès americà). The Statesman, 19-11-2019. Arxivat de l'original el April 15, 2021. [Consulta: 25 novembre 2019].
* ↑ Press Trust of India, 09-07-2024.
* ↑ PTI. «UAPA Tribunal upholds ban on pro-Khalistan group Sikhs for Justice». India Today, 09-01-2020. Arxivat de l'original el February 29, 2020. [Consulta: 10 febrer 2020].
* ↑ «Govt blocks 40 websites of banned pro-Khalistan group Sikhs For Justice» (en anglès). Hindustan Times, 05-07-2020. Arxivat de l'original el July 5, 2020. [Consulta: 6 juliol 2020].